Tutslavaj lingvoj

Tutslavaj, ĉiuslavaj aŭ panslavaj lingvoj estas zonaj planlingvoj kreitaj por helpi parolantojn de diversaj slavaj lingvoj interparoli. La unuan verkis kroato Juraj Križanić kiel Ruski jezik (Rusa lingvo) jam inter la jaroj 1659 kaj 1666. En 1826 eldonis slovako Jan Herkeľ en Buda latine sian projekton Lingua slavica universalis. Konsiderata kiel grava provo por krei tutslavan lingvon estis Uzajemni pravopis slavjanski (Reciproka slava ortografio) farita en 1856 de la slovena etnografo Matija Majar-Ziljski. Poste, pluajn projektojn verkis ĉeĥoj. Nuntempe, la plej aktiva slava helplingvo, kun kelkaj miloj da parolantoj, estas la Interslava lingvo.

 Ekzemploj 
 Malnovslava lingvo (863) de Cirilo kaj Metodo
 Ruski jezik (1659–1666) de Juraj Križanić
 Universala slava lingvo (1826) de Jan Herkeľ
 Reciproka slava ortografio (1856) de Matija Majar
 Novslava lingvo (1907) de Ignac Hoŝek
 Slavina (1912) de Josef Konečný
 Slovanština (1912) de Edmund Kolkop
 Neposlava (1913) de Vsevolod Ĉeŝiĥin
 Slavski jezik (1920) de Bohumil Holý
 Mežduslovjanski jezik (1954-58) de Ladislav Podmele kaj aliaj
 Slovio (1999) de Mark Hučko
 Proslava (2002) de George Doudy
 Interslava lingvo (2011–2017) de Jan van Steenbergen, Vojtěch Merunka kaj aliaj — unuigo de kelkaj antaŭaj projektoj:
 Slovianski (2006) de Jan van Steenbergen kaj aliaj
 Slovioski (2009) de Steeven Radzikowski kaj aliaj
 Novslava lingvo (2010) de Vojtěch Merunka
 Slovianto (2010) de Jan van Steenbergen
 Veneda lingvo (2012) de Nikolao Aleksandro Kuznecov

 Ekstera ligilo 
 Listo de konstruitaj slavaj lingvoj

Kategorio:Slavoj
Kategorio:Interslava movado
Kategorio:Slava lingvaro
Kategorio:Zonaj planlingvoj
Kategorio:Konstruitaj lingvoj